  Наталья Тетерина Удмуртиысь гурт возёс предприятиос 92 миллион манет кун юрттэт басьтозы. Элькунысь гурт возёсъя но сиён юонъя министр Ольга Абрамова вылэ чӧлскыса, со сярысь улосвыл тӧролэн но кивалтэтлэн пресс-службазы ивортэ. Федерал но элькун коньдэтъёсысь та юрттэт дизель эстӥськонлы быдтэм коньдонэз берыктонлы висъямын — нырысетӥ ӝыны ар ӵоже солы дунъёс будӥзы но туннэ одӥг литрез 42-47 манет сылэ. 92 миллион манетъем юрттэт эстӥськонлэсь котькуд литрзэ 5-7 манетлы дунтэматыны быгатоз. Ольга Абрамовалэн кылъёсызъя, гуртоос азьын али сылӥсь валтӥсь ужпум – одӥг пудо йырлы ӧжытсэ 25 центнер сиён дасян. 16-тӥ пӧсьтолэзьлы та лыдпус 12,7 центнерозь вуттэмын ни. Кылем арысь та вакытэн ӵошатыса, со 5 центнерлы ятыргес. Тегъёс: Ижкар Удмуртия гуртвозёс юрттэт коньдон гуртвозёсъяминистерство ОльгаАбрамова  